b'\n_START_ARTICLE_\nNeuschwanstein\n_START_SECTION_\nHistorie\n_START_PARAGRAPH_\nOpprinnelig var det en borg der hvor dagens slott ligger. Frem til kong Ludwigs levetid var borgen bevart som ruin. Kongen ville skape ruinen om til et slikt slott som ble bebodd av de gamle tyske riddere. Grunnstensnedleggelsen for det nye slottet fant sted 5. september 1869, og slottet kunne tas ibruk i 1884._NEWLINE_I juni 1886 besluttet den regjeringen av Bayern \xc3\xa5 avskjedige kongen som bodde da p\xc3\xa5 slottet. Den 11. juni ble Ludwig tvunget til \xc3\xa5 forlate slottet og stilt under oppsyn av Bernard von Gudden. Den 13 juni d\xc3\xb8de b\xc3\xa5de Ludwig og Bernard ved uforklarte omstendigheter n\xc3\xa6r innsj\xc3\xb8en Starnberg og slottet Berg. F\xc3\xb8r sin d\xc3\xb8d bodde Ludwig p\xc3\xa5 slottet i bare 117 dager og etter hans d\xc3\xb8d ble slottet \xc3\xa5pnet for bes\xc3\xb8kende._NEWLINE_Men selv ved Ludwigs d\xc3\xb8d i 1886 var slottet ikke helt ferdigstilt; betegnende er at tronen fremdeles manglet i den store tronsalen. Etter kongens d\xc3\xb8d ble t\xc3\xa5rnet og ridderhuset i litt forenklet form fullendt._NEWLINE_P\xc3\xa5 grunn av sin beliggenhet ble slottet ikke \xc3\xb8delagt i l\xc3\xb8pet av de to verdenskrigene. Inntil 1944 ble slottet brukt av tyskerne som et lagringsted for kunst som ble plyndret av Tyskland fra Frankrike. I april 1945 ville tyskerne avvikle slottet sammen med kunsten for \xc3\xa5 hindre deres overgang til Tysklands fiender men planen ble aldri gjennomf\xc3\xb8rt._NEWLINE_Ved slutten av annen verdenskrig ble noen av den tyske riksbanks gullreserver lagret i slottet, men i krigens siste dager ble de fjernet av ukjente og if\xc3\xb8lge rykter senket i den n\xc3\xa6rliggende Alatsj\xc3\xb8en._NEWLINE_Prosjektet New 7 Wonders valgte Neuschwanstein som en av de 21 kandidatene i verden til \xc3\xa5 k\xc3\xa5res som et av verdens syv nye underverker, men slottet n\xc3\xa5dde ikke helt opp.\n_START_SECTION_\nI dag\n_START_PARAGRAPH_\nSlottet er en av de mest popul\xc3\xa6re destinasjonene for turister i Europa og har rundt 1,3 millioner bes\xc3\xb8kende i \xc3\xa5ret. P\xc3\xa5 grunn av sikkerhets\xc3\xa5rsaker er den eneste m\xc3\xa5ten til \xc3\xa5 bes\xc3\xb8ke stedet ved en 35 minutter lang f\xc3\xb8rt tur. I l\xc3\xb8pet av m\xc3\xa5nedene juni-august bes\xc3\xb8ker om lag 6000 mennesker slottet om dagen. Siden slottet ble \xc3\xa5pnet for bes\xc3\xb8kende har mer enn 60 millioner mennesker bes\xc3\xb8kt stedet. I 2004 utgjorde alle inntektene for slottet fra turistkilder 6,5 millioner euro.'